Diari Oficial de la Generalitat Valenciana


Sumari del DOGV 2748, del 15-05-1996 (1996/838218)

ORDRE de 24 d'abril de 1996, de la Conselleria de Cultura, Educació i Ciència, per la qual es convoca la Mostra de Teatre Jove 1996.
------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/04/24/(1)/dof/vci/html**

### Dades del document

Número de DOGV
:   2748

Data del DOGV
:   15-05-1996

Secció del DOGV
:   DISPOSICIONS GENERALS

Número del document
:   1996/838218


Data del document
:   24-04-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 24 d'abril de 1996, de la Conselleria de Cultura, Educació i Ciència, per la qual es convoca la Mostra de Teatre Jove 1996.   
L'article 3 de la Llei de la Generalitat Valenciana 4/1989, de 26 de juny, de l'Institut Valencià de la Joventut, atribueix a aquesta entitat autònoma, entre d'altres, la funció de potenciar la promoció sociocultural de la joventut.  
Per això, i de conformitat amb el que disposa l'article 35 de la Llei de la Generalitat Valenciana 5/1983, de 30 de desembre, del Govern Valencià,  
ORDENE:  
Primer  
Es convoca la Mostra de Teatre Jove 96 i s'aproven les bases per les quals es regirà, i també el model d'instància, que figuren en els annexos I i II d'aquesta Ordre.  
Segon  
L'import global màxim de les ajudes que es concediran serà de cinc milions de pessetes (5.000.000 PTA), a càrrec del capítol IV, concepte pressupostari 4.721, línia de subvenció 4.04 del pressupost de l'Institut Valencià de la Joventut per a 1996.  
DISPOSICIONS FINALS  
Primera  
Es delega en el director general de l'Institut Valencià de la Joventut la resolució d'aquesta convocatòria i se l'autoritza a adoptar les mesures necessàries per tal de dur a terme el que disposa aquesta Ordre.  
Segona  
Aquesta Ordre entrarà en vigor el mateix dia de la seua publicació en el Diari Oficial de la Generalitat Valenciana.  
Tercera  
Aquesta Ordre posa fi a la via administrativa, segons el que disposa l'art. 109.c de la Llei 30/1992, i contra ella es podrà interposar recurs contenciós administratiu després de la comunicació a la Conselleria de Cultura, Educació i Ciència, d'acord amb l'article 110.3 de la Llei 30/1992. El recurs contenciós administratiu s'interposarà davant del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació d'aquesta Ordre en el Diari Oficial de la Generalitat Valenciana, segons el que disposa l'art. 58.3 de la Llei de la Jurisdicció Contenciosa Administrativa.  
València, 24 d'abril de 1996.  
El conseller de Cultura, Educació i Ciència,  
FERNANDO VILLALONGA CAMPOS  
ANNEX I  
Bases per a participar en la Mostra de Teatre Jove 96  
Primera. Objecte de la convocatòria  
L'objecte d'aquesta convocatòria és realitzar una mostra encaminada a la difusió d'espectacles teatrals realitzats per grups de joves.  
Segona. Participants  
2.1 Podran participar tots els grups de teatre constituïts per joves residents a la Comunitat Valenciana que tinguen entre 15 i 30 anys l'1 de març de 1996.  
2.2. També podran participar-hi els grups amb integrants que no s'ajusten a les edats esmentades, sempre que no superen el 20% del total dels actors i els papers que representen no siguen d'actors principals; considerant que els grups solament podran estar integrats pel director, els actors i aquelles persones que tinguen una funció imprescindible per al muntatge que presenten.  
2.3. Les obres podran ser d'autor o de creació pròpia (textuals o de teatre corporal). En el primer cas, es recomana dedicar una especial atenció a autors valencians.  
2.4. No es podran presentar obres inacabades ni tampoc obres seleccionades en anteriors edicions de la Mostra de Teatre Jove.  
Tercera. Inscripcions  
3.1. El termini d'inscripcions serà de 30 dies hàbils comptadors a partir de la data de publicació d'aquesta convocatòria en el DOGV.  
3.2. Les inscripcions, dirigides a l'Institut Valencià de la Joventut i emplenades segons el model que s'hi adjunta com a annex II d'aquesta Ordre, es podran presentar al registre de l'Institut Valencià de la Joventut (C/ de l'Hospital, 11 i C/ de Jeroni de Monsoriu, 19); als de les unitats territorials de l'Institut Valencià de la Joventut d'Alacant (av. Aguilera, 1) i de Castelló (av. Germans Bou, 26); al de la Conselleria de Cultura, Educació i Ciència (av. Campanar, 32) i als de les direccions territorials de Cultura, Educació i Ciència d'Alacant (C/ Carratalà, 42), Castelló (av. de la Mar, 23) i València (C/ Navarro Reverter, 2); als centres d'informació de l'Oficina d'Informació, Iniciatives i Reclamacions de la Generalitat Valenciana, o per qualsevol dels mitjans previstos en l'art. 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
3.3. Documentació que s'ha de presentar:  
a) Butlleta d'inscripció (segons model que figura en l'annex II), signada pel representant del grup.  
b) Relació de components del grup, especificant-hi: nom, cognoms, edat, funció de cadascun d'ells dins del grup.  
c) Fotocòpia del DNI dels components del grup.  
d) Fotocòpia del CIF del grup.  
e) Dossier on consten els principals conceptes dramatúrgics, el marc històric de l'obra, la descripció dels personatges, el plantejament estètic i escenogràfic.   
f) La trajectòria del grup indicant totes les representacions que s'han fet del muntatge que presenten, i també d'altres produccions teatrals.  
g) Un vídeo, en sistema VHS, del muntatge que presenten.  
h) Fitxa tècnica de l'espectacle, indicant característiques d'espai, il·luminació, so i altres elements necessaris per a realitzar la representació.   
Es recomana als grups que tinguen especial cura en la presentació de la documentació i el vídeo (càmera fixa), ja que la comissió avaluadora es basarà en aquest material a l'hora de fer-ne la selecció.   
3.4. Si la sol·licitud no reuneix els requisits indicats en l'apartat anterior i en la base quarta, s'instarà l'interessat perquè en el termini de 10 dies corregisca aquests defectes o presente els documents preceptius, amb l'advertiment que si no ho fa no es cursarà la sol·licitud incompleta i s'arxivarà l'expedient sense més tràmits.  
Quarta. Resolució convocatòria  
4.1. Per a l'avaluació de les sol·licituds, el director general de l'Institut Valencià de la Joventut designarà una comissió avaluadora que valorarà les sol·licituds presentades pels grups per a participar en la Mostra de Teatre Jove '96.  
La comissió avaluadora estarà presidida pel cap del Servei de Promoció Juvenil, i en formaran part un tècnic de la secció d'iniciatives culturals i tres vocals designats pel director de l'Institut Valencià de la Joventut.  
El secretari de la comissió serà designat pel director de l'Institut Valencià de la Joventut entre el personal d'aquest.  
4.2. La comissió avaluadora seleccionarà, després de veure els vídeos i estudiar la documentació aportada, els grups que realitzaran les actuacions de la Mostra de Teatre Jove 96, atenent criteris d'originalitat, qualitat dels muntatges, plantejaments estètics i escenogràfics i altres que puguen deduir-se de la documentació assenyalada en els apartats e) i g) del punt 3.3 de la base tercera.  
4.3. La comissió avaluadora n'elevarà la proposta al director general de l'Institut Valencià de la Joventut, qui resoldrà, per delegació del conseller de Cultura, Educació i Ciència, la concessió de les ajudes especificades en la base cinquena, en el termini de 45 dies naturals des de l'endemà de l'últim dia hàbil que es puguen presentar instàncies.  
En el cas que la convocatòria no siga resolta en el termini anteriorment previst, s'hauran de considerar desestimades totes les sol·licituds.  
4.4. Les representacions de la Mostra de Teatre Jove 96 es realitzaran entre els mesos de setembre a desembre de 1996, a les sales de teatre que l'Institut Valencià de la Joventut posarà a disposició dels grups per tal de dur-les a terme. Aquestes sales compliran les condicions tècniques per a realitzar els muntatges seleccionats i disposaran dels equipaments d'il·luminació i so necessaris.  
Cinquena. Quantia, justificació i pagament de les ajudes  
5.1. L'import global màxim d'aquestes ajudes és de 5.000.000 de pessetes, que serà distribuït entre els grups seleccionats per a realitzar les actuacions que conformen la Mostra de Teatre Jove '96.  
5.2. Per cada actuació que realitzen dins de la Mostra, els grups seleccionats rebran una quantitat econòmica en concepte d'ajut a les despeses que origine l'actuació, que oscil·larà entre 80.000 pessetes, com a mínim, i 100.000 pessetes, com a màxim, en funció de la quantitat de components del grup i de la complexitat del muntatge, i sempre d'acord amb els criteris que establisca la comissió avaluadora. Aquesta ajuda en cap cas no podrà ampliar-se, i el desplaçament i les despeses d'attrezzo i escenografia seran a càrrec de cada grup.  
5.3. El pagament d'aquestes ajudes es realitzarà d'una sola vegada, per cada actuació realitzada, sempre que l'activitat s'haja realitzat d'acord amb el programa presentat i se'n justifique correctament l'ús.  
5.4. Tots els documents que servisquen per a justificar l'ajuda s'hauran de presentar a l'Institut Valencià de la Joventut abans del 30 de desembre de 1996. A partir d'aquest dia el crèdit pressupostari quedarà anul·lat i es perdrà el dret a cobrar l'ajuda concedida.  
Sisena. Obligacions dels beneficiaris  
6.1. D'acord amb el que disposa l'article 47 del Decret Legislatiu del 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, els beneficiaris estan obligats a:  
a) Acreditar, prèviament al cobrament, que estan al corrent de les seues obligacions tributàries i davant de la Seguretat Social.  
b) Realitzar l'activitat que fonamente la concessió de l'ajuda.  
c) Presentar un certificat de realització satisfactòria de l'activitat, signat pel cap del Servei de Promoció d'Iniciatives Juvenils de l'Institut Valencià de la Joventut.  
d)El sotmetiment a les actuacions de control financer que corresponen a la Intervenció General en relació amb les ajudes concedides.  
e) Comunicar a l'Institut Valencià de la Joventut, en tot cas, l'obtenció concurrent de subvencions o ajudes atorgades per altres administracions o ens públics o privats.  
6.2. L'import de les ajudes regulades en aquesta convocatòria en cap cas no podrà ser d'una quantia que, tot sol o en concurrència amb altres subvencions o ajudes d'altres administracions o d'altres ens públics o privats, supere el cost de l'activitat que ha de realitzar el beneficiari.  
Setena. Altres determinacions  
7.1. La participació en aquesta Mostra implica l'acceptació de totes les bases, de manera que se'n podran excloure les inscripcions que no complisquen les condicions que s'hi estableixen.  
7.2. L'Institut Valencià de la Joventut es reserva la possibilitat de revocar la concessió de l'ajuda si la activitat no es correspon bàsicament amb el que es va presentar per a sol·licitar l'ajuda, i en cas d'incompliment d'alguna de les obligacions imposades als beneficiaris per aquestes bases.  
7.3. L'Institut Valencià de la Joventut resoldrà totes les qüestions que puguen sorgir pel que fa a la interpretació d'aquestes bases.  
Vuitena. Drets de publicació  
L'Institut Valencià de la Joventut es reserva el dret de publicar aquelles dades, considerades d'interès, de la butlleta d'inscripció, per a la promoció dels joves creadors.


Còpia Permalink ELI